Source: https://www.epi.sk/zz/1951-121
Timestamp: 2019-09-16 22:47:03+00:00
Document Index: 5128138

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 11', '§ 19', '§ 43', '§ 5', '§ 24', '§ 1', '§ 1']

121/1951 Zb. Nariadenie o zmenách v referátoch národných výborov | Aktuálne znenie
Hľadaj v 121/1951 ×
121/1951 Zb.
Nariadenie vlády č. 121/1951 Zb.Nariadenie o zmenách v referátoch národných výborov
Účinnosť od 29.12.1951 do16.05.1954
§ 1. - Posilnenie postavenia predsedu.
§ 2. - Pretvorenie referátu V na referát pracovných síl.
§ 3. - Dôsledky novej organizácie a zmien v pôsobnosti ostatných ústredných úradov.
§ 4. - Sústredenie príbuzných agend na jednom pracovisku.
§ 5. - Hospodárska kontrola.
§ 6. - Podrobnejšia úprava.
§ 7. - Odchýlky u niektorých národných výborov.
§ 8. - Rozšírenie platnosti na ostatné národné výbory.
Prechodné a záverečné ustanovenia. (§ 9 - § 11)
Aktuálne znenie 29.12.1951 - 16.05.1954
o zmenách v referátoch národných výborov.
Vláda Československej republiky nariaďuje podľa § 19 ods. 3 a § 43 ods. 1 zákona č. 280/1948 Sb., o krajskom zriadení, § 5 ods. 5 zákona č. 142/1949 Sb., o výkone ľudovej správy v sídlach krajov a § 24 ods. 1 zákona č. 76/1949 Sb., o organizácii správy v hlavnom meste Prahe:
Posilnenie postavenia predsedu.
(1) Referát I sa prebudováva tak, aby ako výkonný aparát predsedov mohol dobre plniť úlohy ľudovej správy, o ktoré sa má starať predseda národného výboru.
(2) Preto referát I zameria svoju činnosť predovšetkým na práce spojené:
so starostlivosťou o rozvoj masovej organizačnej práce národných výborov;
s plánmi úloh ľudovej správy;
s koordináciou činnosti celého národného výboru, najmä s koordináciou kontrol;
so sledovaním a kontrolou činnosti a inštruktážami podriadených národných výborov;
s vybavovaním vecí kádrových a učebných;
s vybavovaním vecí volených členov národných výborov, vecí bezpečnostných, cirkevných, tlačových, ako i vecí úsporného referenta.
(3) Ostatná agenda doterajšieho referátu I, vyplývajúca z povinností predsedu ako referenta, prenáša sa do iných referátov, najmä do referátu III.
(4) Referát I sa označuje „Referát pre organizáciu činnosti ľudovej správy“.
Pretvorenie referátu V na referát pracovných síl.
(1) Referát V mobilizuje a správne rozmiesťuje pracovné sily predovšetkým na splnenie hlavných úloh jednotného hospodárskeho plánu. Aby referát V mohol lepšie než dosiaľ plniť túto dôležitú úlohu, zbavuje sa od ostatnej agendy, najmä od agendy tzv. sociálnej starostlivosti, hospodárenia s bytmi a od agendy družstevnej, ktoré agendy podľa svojej povahy prechádzajú do iných referátov (III., IV., VI., a VIII.).
(2) Referát V sa označuje „Referát pracovných síl“.
Dôsledky novej organizácie a zmien v pôsobnosti ostatných ústredných úradov.
(1) Vzhľadom na novú organizáciu a na zmeny v pôsobnosti ústredných úradov upraví sa účelne aj rozsah činnosti jednotlivých referátov.
(2) Referát III sa označuje „Referát pre vnútorné veci“ a referát X „Referát pre vnútorný obchod“.
Sústredenie príbuzných agend na jednom pracovisku.
Agendy rovnaké či podobné alebo agendy, ktoré spolu tesne súvisia, sa v záujme účelnosti a hospodárnosti sústredia vždy do jedného referátu.
Hospodárska kontrola.
Kontrolnú službu hospodársku, ktorá bola dosiaľ sústredená v referáte X, budú v budúcnosti vykonávať vo svojich úsekoch kompetentné referáty. Koordináciu kontrol bude vykonávať referát I.
Podrobnejšia úprava.
Podrobnejšie vymedzenie rozsahu činnosti jednotlivých referátov vykoná podľa zásad ustanovených v §§ 1 až 5 Ministerstvo vnútra po dohode s kompetentnými ústrednými úradmi.
Odchýlky u niektorých národných výborov.
Vzhľadom na odlišnú organizačnú štruktúru Ústredného národného výboru hlavného mesta Prahy a Krajského národného výboru v Prahe môže Ministerstvo vnútra po dohode s kompetentnými ústrednými úradmi určiť u nich odchýlky od všeobecnej úpravy určenej v §§ 1 až 5.
Rozšírenie platnosti na ostatné národné výbory.
Ustanovenia tohto nariadenia platia primerane aj pre ústredné, jednotné, okresné a miestne národné výbory.
Zmeny v referátoch národných výborov, vykonané vo zhode s ustanoveniami tohto nariadenia pred jeho účinnosťou, platia ako opatrenia urobené na jeho vykonanie.
Ustanovenia vládnych nariadení o referátoch krajských národných výborov, pokiaľ sú v rozpore s týmto nariadením alebo s predpismi podľa neho vydanými, strácajú platnosť.